06/02/2012 | Administración LocalMunicipal
Teo
Edicto calendario fiscal taxa da auga, sumidoiros e depuración exercicio 2012

Período voluntario de cobro polos conceptos da taxa de auga, sumidoiros e depuración correspondentes ao exercicio 2012. De conformidade co disposto nos artigos 24 e seguintes do Regulamento Xeral de Recadación, aprobado polo Real Decreto 939/2005, de 29 de xullo, a efectos da regulamentaria notificación colectiva, ponse en coñecemento de todos os contribuíntes afectados, que o prazo de cobranza en período voluntario dos padróns fiscais da Taxa por subministración de auga, sumidoiros e depuración do exercicio 2012, son os seguintes: Nas oficinas do Servizo Municipal de Augas de Teo (Aquagest, S. A), sitas no Centro Comercial Local 26 Baixo – Urb. Os Tilos ( horario de 9.00 h a 13.00 h), empregando o instrumento de cobro enviado por correo ordinario ao domicilio declarado dos contribuíntes para tal fin. Os contribuintes que non recibisen ou extraviasen o impreso correspondente, disporán ata o último día do prazo indicado para solicitar o duplicado nas citadas dependencias, posto que a non recepción do mesmo non exonera da obriga de pagamento e non impide a utilización da via de constrinximento. O pagamento tamén se poderá realizar nas entidades colaboradoras que o Servicio determine. Os contribuíntes que domiciliasen o pagamento dos seus tributos e taxas, cargaráselle en conta o importe correspondente de acordo coas súas indicacións. Os contribuíntes poderán efectuar o pago a través de transferencia bancaria, tendo a obriga de dirixir comunicación escrita ao servicio coa antelación suficiente. Rematado o período voluntario de pagamento, os recibos non pagados esixiranse pola via administrativa de prema, coas recargas e xuros correspondentes, dacordo co establecido no artigo 161 da Lei Xeral Tributaria e 69 e seguintes do Regulamento xeral de recadación. Aconséllase que, para a súa comodidade, domicilie o pagamento dos seus tributos en calquera entidade bancaria. Unicamente deberá cumplimentar a orden de domiciliación correspondente e dirixila ao Servizo. Os padróns trimestrais quedarán expostos ao público no Concello durante o prazo de 15 días hábiles a partir do día de inicio de cobro en voluntario de cada período, aos efectos da notificación colectiva á que se refire o artigo 102.3 da Lei 58/2003, de 17 de decembro, xeral tributaria. Os interesados poderán examinar os padróns fiscais durante o período de exposición pública e formular contra os actos que se notifican recurso de reposición, previo ao contencioso-administrativo, ante o alcalde-presidente no prazo dun mes, a contar dende o día seguinte ao da finalización do periodo de exposición pública dos padróns fiscais, de acordo co artigo 14.2 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo. A interposición do recurso non suspende o prazo de ingreso das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado cando non recaese resolución no prazo dun mes a contar dende o día seguinte ao da súa presentación. Contra a resolución recaída no recurso de reposición os interesados poden interpoñer recurso contencioso-administrativo ante o xulgado do contencioso-administrativo competente no prazo de dous meses que se contan dende o día seguinte ao da notificación da dita resolución. Non obstante, se se considera conveniente os interesados poderán utilizar e exercitar calquera outro recurso que estimen conveniente. Teo, 24 de xaneiro de 2012 O Alcalde Martiño Noriega Sánchez